open-index/open-wikipedia-markdown huggingface dataset:
Δημήτριος Άρχος

Ο **Δημήτριος Αθ. Άρχος** (1907 - 23 Σεπτεμβρίου 1993) ήταν Έλληνας δικηγόρος και πολιτικός. Διατέλεσε βουλευτής Αρκαδίας με την Ένωση Κέντρου και το ΠΑΣΟΚ, γενικός γραμματέας Υπουργείων και διευθυντής του πολιτικού γραφείου του Αλέξανδρου Παπαναστασίου.

## Βιογραφία
Γεννήθηκε το το 1907 στην Κερασιά Αρκαδίας. Καταγόταν από πολύτεκνη οικογένεια και ολοκλήρωσε το Γυμνάσιο στην Τρίπολη. Αποφοίτησε από τη Νομική Σχολή του Πανεπιστημίου Αθηνών και εν συνεχεία πραγματοποίησε, με υποτροφία, μεταπτυχιακές σπουδές Ποινικού Δικαίου σε πανεπιστήμια στη Γερμανία και στις ΗΠΑ. Υπήρξε μέλος της Ένωσης Ελλήνων Ποινικολόγων.

Ήταν διευθυντής του πολιτικού γραφείου του Αλέξανδρου Παπαναστασίου και το 1944-45 διατέλεσε γενικός γραμματέας του Υπουργείου Ταχυδρομείων, Τηλεγράφων και Τηλεφώνων (ΤΤΤ) στην κυβέρνηση του Γεωργίου Παπανδρέου, ενώ το 1950-52 χρημάτισε γενικός γραμματέας του Υπουργείου Δικαιοσύνης στις τότε κεντρώες κυβερνήσεις Πλαστήρα-Βενιζέλου, στις οποίες ο Γεώργιος Παπανδρέου ήταν αντιπρόεδρος. 

Για πρώτη φορά ήταν υποψήφιος βουλευτής Αρκαδίας στις εκλογές του 1950 με το Κόμμα Γεωργίου Παπανδρέου, χωρίς να εκλεγεί. Στις εκλογές του 1963 και του 1964 πολιτεύτηκε με την Ένωση Κέντρου και εκλέχθηκε βουλευτής Αρκαδίας και στις δύο αναμετρήσεις. Διατέλεσε κοσμήτορας της Βουλής. Μετά τη Μεταπολίτευση εντάχθηκε στο ΠΑΣΟΚ, με το οποίο και εκλέχθηκε ξανά βουλευτής Αρκαδίας στις εκλογές του 1977.

Από το 1977 έως το 1981 ήταν ο εισηγητής του ΠΑΣΟΚ στη Βουλή για τα θέματα του Υπουργείου Βιομηχανίας. 

Ο Δημήτριος Άρχος απεβίωσε στις 23 Σεπτεμβρίου 1993, σε ηλικία 86 ετών. Ήταν νυμφευμένος με την Έλλη Μακρίδου, η οποία είχε πεθάνει το 1987.

## Εξωτερικοί σύνδεσμοι
Λευτέρης-Δικαίος Παπαδέας, Βιογραφικά στοιχεία για το Δημήτρη 'Αρχο, 22-4-2010, ανάκτηση 22-7-2014.

## Παραπομπές


Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Αρκαδίας
Προπιολικό οξύ

Το **προπιολικό οξύ** (αγγλικά *propynoic acid* ή *propiolic acid*) είναι οργανική χημική ένωση, με μοριακό τύπο **[[C3H2O2|C<sub>3</sub>H<sub>2</sub>O<sub>2</sub>]]**, αν και συνηθέστερα παριστάνεται με τον ημισυντακτικό τύπο **[[Υδρογόνο|H]][[Άνθρακας|C]][[Τριπλός δεσμός|≡]]CC[[Οξυγόνο|O]]<sub>2</sub>H**. Πιο συγκεκριμένα, αποτελεί το απλούστερο αλκινικό οξύ, δηλαδή αλειφατικό, ακόρεστο μονοκαρβοξυλικό οξύ με έναν τριπλό δεσμό. Δομικά, αποτελείται από μια αιθινυλική (HC≡C) απευθείας συνδεμένη με την τερματική καρβοξυλομάδα του (COOH). Το χημικά καθαρό προπιολικό οξύ, στις «κανονικές συνθήκες περιβάλλοντος», δηλαδή σε θερμοκρασία 25°C και υπό πίεση 1 atm, είναι άχρωμο υγρό που κρυσταλλώνεται (με πήξη) δίνοντας μεταξοειδείς κρυστάλλους. Κοντά στην κανονική του θερμοκρασία βρασμού του διασπάται. Είναι διαλυτό στο νερό και έχει οσμή που μοιάζει με αυτήν του αιθανικού οξέος.

## Παραγωγή

Παράγεται για εμπορικούς σκοπούς με ηλεκτρολυτική οξείδωση προπαργυλικής αλκοόλης (HC≡CCH2OH), χρησιμοποιώντας μολύβδινο ηλεκτρόδιο:

\mathrm{HC \equiv CCH_2OH + 2|O| \xrightarrow[e^-]{Pb} HC \equiv CCO_2H + H_2O} 

Εναλλακτικά, μπορεί να παραχθεί και με μερική αποκαρβοξυλίωση ακετυλενοδικαρβοξυλικού οξέος:

\mathrm{HOOCC \equiv CCOOH \xrightarrow{\triangle} HC \equiv CCOOH + CO_2 \uparrow} 


## Χαρακτηριστικές αντιδράσεις

Όταν εκτίθεται στο ηλιακό φως μετατρέπεται σε τριμεσικό οξύ (βενζο-1,3,5-τρικαρβοξυλικό οξύ):

\mathrm{3HC \equiv CCOOH \xrightarrow{hv}}  100 px


Με επίδραση βρωμίου δίνει 2,3-διβρωμοπροπενικό οξύ:

\mathrm{HC \equiv CCOOH + Br_2 \xrightarrow{} BrCH=CBrCOOH} 


Με υδροχλώριο σχηματίζει 2-χλωροπροπενικό οξύ:

\mathrm{HC \equiv CCOOH + HCl \xrightarrow{} CH_2=CClCOOH} 


Ο προπιολικός αιθυλεστέρας συμπυκνώνεται με υδραζίνη, σχηματίζοντας 3-πυραζολόνη:

\mathrm{HC \equiv CCOOCH_2CH_3 \xrightarrow{} CH_3CH_2OH + }  100 px


Σχηματίζει χαρακτηριστικό εκρηκτικό στερεό με επίδρασή του σε υδατικό διάλυμα αμμωνίας και νιτρικού αργύρου. Ένα άμορφο και επίσης εκρηκτικό ίζημα σχηματίζεται και με υδατικό διάλυμα αμμωνίας και χλωριούχου χαλκού:

\mathrm{HC \equiv CCOOH + AgNO_3 + NH_3 \xrightarrow{} AgC \equiv CCOOH \downarrow + NH_4NO_3} 

\mathrm{HC \equiv CCOOH + CuCl + NH_3 \xrightarrow{} CuC \equiv CCOOH \downarrow + NH_4Cl} 


## Πηγές

* Ν. Αλεξάνδρου, *Γενική Οργανική Χημεία*, ΘΕΣΣΑΛΟΝΙΚΗ 1985
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Πολυχρόνη Σ. Καραγκιοζίδη: Ονοματολογία οργανικών ενώσεων, Θεσσαλονίκη 1991, Έκδοση Β΄.
* Ν. Αλεξάνδρου, Α. Βάρβογλη, Δ. Νικολαΐδη: Χημεία Ετεροκυκλικών Ενώσεων, Θεσσαλονίκη 1985, Έκδοση Β΄.
* Δ. Νικολαΐδη: Ειδικά κεφάλαια Οργανικής Χημεία, Θεσσαλονίκη 1983.

## Aναφορές και σημειώσεις


Κατηγορία:Καρβονικά οξέα
Κατηγορία:Ακόρεστες ενώσεις
Κατηγορία:C3
Επιχείρηση Kiryu

Το ***Επιχείρηση Kiryu*** (ιαπωνικά: ゴジラ×メカゴジラ, Χέπμπορν: Gojira tai Mekagojira) είναι ιαπωνική ταινία επιστημονικής φαντασίας του σκηνοθέτη Masaaki Tezuka. Είναι η εικοστή έκτη ταινία της σειράς Γκοτζίλα. Σε αντίθεση με μεγάλο μέρος των ταινιών της Millennium, της τρίτης κινηματογραφικής περιόδου του Γκοτζίλα, η ταινία αγνοεί όλες τις προηγούμενες ταινίες της σειράς και ακολουθεί μόνο το κλασσικό Γκοτζίλα του 1954.

## Πλοκή
Ένας νέος Γκοτζίλα εμφανίζεται το 1999 και επιτίθεται στην Ιαπωνία. Άλλα η Ιαπωνική κυβέρνηση έχει πλέον δημιουργήσει ένα πανίσχυρο όπλο για να τον σταματήσει: Ένα μηχανικό δράκο στο μέγεθος του Γκοτζίλα με το όνομα Kiryu ο οποίος έχει φτιαχτεί από το DNA των οστών του πρώτου Γκοτζίλα που επιτέθηκε την Ιαπωνία το 1954.

## Ηθοποιοί και Χαρακτήρες
*Yumiko Shaku στο ρόλο της *Akane Yashiro*
*Shin Takuma στο ρόλο του *Tokumitsu Yuhara*
*Kana Onodera στο ρόλο της *Sara Yuhara*
*Kou Takasugi στο ρόλο του *Togashi*
*Akira Nakao στο ρόλο του *Hayato Igarashi*
*Yūsuke Tomoi στο ρόλο του *Susumu Hayama*

## Κυκλοφορία
Η ταινία κυκλοφόρησε επίσημα σε DVD από την Sony Pictures τον Μάρτιο του 2004.

## Box office
*Προϋπολογισμός: ¥1.000.000.000
*Πρεμιέρα (άνοιγμα τριημέρου): ¥268.979.500
*Εισπράξεις στην Ιαπωνία: ¥1.910.000.000

## Συνέχειες
Την ταινία ακολούθησε μια συνέχεια με τίτλο Γκοτζίλα: Τόκυο SOS.

## Εξωτερικοί Σύνδεσμοι
*Godzilla Against Mechagodzilla στο Rotten Tomatoes
*Godzilla Against Mechagodzilla στο Wikizilla

 
Κατηγορία:Ιαπωνικές ταινίες
Κατηγορία:Ταινίες του 2002
Κατηγορία:Ιαπωνόφωνες ταινίες
Κατηγορία:Ταινίες παραγωγής Toho
Κατηγορία:Ιαπωνικές ταινίες επιστημονικής φαντασίας
Κατηγορία:Ιαπωνικές θρίλερ ταινίες
Κατηγορία:Ιαπωνικές ταινίες δράσης
Κατηγορία:Godzilla (ταινίες)
Ελληνική Δικαιοσύνη

Ο όρος **Ελληνική Δικαιοσύνη** αφορά το συνταγματικά κατοχυρωμένο δικαστικό σύστημα στην Ελλάδα.

## Ελληνικό δικαστικό σύστημα

#### [[Πολιτικά Δικαστήρια]]
Προς απονομή της πολιτικής δικαιοσύνης υφίστανται τα εξής *Πολιτικά Δικαστήρια*:

* Τα Πρωτοδικεία (μονομελή και πολυμελή)
* Τα Εφετεία
* Ο Άρειος Πάγος

#### [[Ποινικά Δικαστήρια]]
Την ποινική διαδικασία ασκούν τα εξής *Ποινικά Δικαστήρια*

* Τα Πλημμελειοδικεία (μονομελή και τριμελή)
* Τα Δικαστήρια Ανηλίκων
* Τα Μικτά Ορκωτά Δικαστήρια
* Τα Εφετεία (τριμελή και πενταμελή)
* Τα Μικτά Ορκωτά Εφετεία
* Ο Άρειος Πάγος.

#### [[Εισαγγελία|Εισαγγελίες]]
* Εισαγγελία Αρείου Πάγου
* Εισαγγελίες Εφετών

#### [[Διοικητικά Δικαστήρια]]
Τέλος άλλα δικαστήρια είναι τα *Διοικητικά Δικαστήρια* που εκδικάζουν διοικητικές διαφορές. Αυτά είναι τα εξής:

* Τα Διοικητικά Πρωτοδικεία (μονομελή και τριμελή)
* Τα Διοικητικά Εφετεία
* Το Συμβούλιο της Επικρατείας
* Το Ελεγκτικό Συνέδριο

#### Στρατιωτικά και Ειδικά Δικαστήρια
Εξαιρετική ποινική δικαιοδοσία έχουν τα *Στρατιωτικά Δικαστήρια* (Στρατοδικείο, Ναυτοδικείο, Αεροδικείο) καθώς και τα *[[Ειδικό δικαστήριο|Ειδικά δικαστήρια]]* όπως για Υπουργούς (Υπουργοδικείο) κ.α.

Ο Άρειος Πάγος, το Συμβούλιο της Επικρατείας και το Ελεγκτικό Συνέδριο αποτελούν τα *ανώτατα δικαστήρια* της Ελλάδας.

Όλα τα παραπάνω αναφερόμενα είδη Δικαστηρίων φέρουν την αυτή ονομασία τόσο ως Υπηρεσία όσο και ως χώρο διεξαγωγής (κατάστημα - αίθουσα) παρ' εκάστου δίκης και καθένα εξ αυτών αποτελεί Δικαστική Αρχή.

#### Εκκλησιαστικά δικαστήρια
Τα εκκλησιαστικά δικαστήρια αποτελούν ειδικά δικαστήρια, που επιλαμβάνονται επί σοβαρών εσωτερικών κανονικών παραπτωμάτων, σύμφωνα με το Κανονικό Δίκαιο. Η εκκλησιαστική ή ιερατική δικαστική εξουσία αποτελεί έκφραση της αρχιερατικής εξουσίας ως συνέχεια εκείνης των Αποστόλων, όπως καθιερώθηκε περί τον 2ο αιώνα και συνέχισε στο διάβα των αιώνων. Στη σύγχρονη εποχή τα εκκλησιαστικά δικαστήρια έχουν δικαιοδοσία μόνο επί κληρικών και μπορούν να επιβάλλουν μόνο πειθαρχικές ποινές.

## Παραπομπές
Οικογένεια Δερμοκαΐτη

Η **Οικογένεια Δερμοκαΐτη** ήταν σημαντική οικογένεια αξιωματούχων της Βυζαντινής Αυτοκρατορίας. Μετά το 1453 και την κατάλυση της αυτοκρατορίας το όνομα αναφέρεται **Δημοκαΐτης** ή **Δρομοκάτης** ή **Δρομοκαΐτης**. Το όνομα σημαίνει αυτόν που έχει δέρμα στιγματισμένο με καυτηρίαση, συνήθως από πυρωμένο σίδερο.

Σημαντικότερα μέλη της οικογένειας αναφέρονται οι : 
* Μιχαήλ Δερμοκαΐτης, στρατηγός.
* Γεώργιος Δερμοκαΐτης, στρατηγός.
* Νικόλαος Δερμοκαΐτης, στρατηγός.
* Μιχαήλ Χρυσολωράς ο Δρομοκάτης, λόγιος.
* Ζωρζής Δρομοκαΐτης, ευεργέτης της Χίου και ιδρυτής του Δρομοκαΐτιου ψυχιατρείου.

## Παραπομπές


## Πηγές
* Academic Dictionaries and Encyclopedias, Δερμοκαΐτης
* Παιδεία online, Δερμοκαΐτης

Δερμοκαιτη
Ντογκουάν

Η **Ντογκουάν** (κινέζικα: *东莞*, *Dōngguǎn Shì*) είναι πόλη νομαρχιακού επιπέδου στην κεντρική επαρχία Γκουανγκντόνγκ της Κίνας.

Η σημαντική βιομηχανική πόλη βρίσκεται στο Δέλτα του ποταμού Τσου Κιαγκ (Zhūjiāng) ή Περλ συνορεύει με την επαρχιακή πρωτεύουσα της Κουανγκτσόου προς τα βόρεια, Χουιζού στα βορειοανατολικά, Σεντζέν προς τα νότια, και τον ποταμό Περλ προς τα δυτικά. Οι τρεις γειτονικοί δήμοι της Κουανγκτσόου, Ντογκουάν και Σεντζέν έχουν πάνω από 25 εκατομμύρια κατοίκους, που αντιπροσωπεύουν ένα μεγάλο ποσοστό του πληθυσμού του Δέλτα του ποταμού Περλ.

## Ιστορία
Αν και τα παλαιότερα ίχνη ανθρώπινης κατοίκησης στην περιοχή είναι 5000 χρόνων, η Ντογκουάν είναι μία νέα πόλη. Ιδρύθηκε το 1839, κατά την έναρξη του πρώτου Πόλεμο του Οπίου. Κατά τη διάρκεια του Δευτέρου Παγκοσμίου Πολέμου, η πόλη χρησίμευσε ως βάση για την αντίσταση των ανταρτών κατά της ιαπωνικής κατοχής.

Έγινε δήμος το 1985 και αναβαθμίστηκε σε νομό τρία χρόνια αργότερα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κίνας
Κωνσταντίνος Τζιτζικώστας

Ο **Κωνσταντίνος Γ. Τζιτζικώστας** (1890 - 9 Ιανουαρίου 1974) ήταν Έλληνας γιατρός και πολιτικός. Διετέλεσε βουλευτής Θεσσαλονίκης επί 17 χρόνια.

## Βιογραφία
Η οικογένεια Τζιτζικώστα έχει καταγωγή από τα Τρίκαλα, όμως εγκαταστάθηκε στη Θεσσαλονίκη. Πατέρας του Κωνσταντίνου ήταν ο Γεώργιος Τζιτζικώστας. Εξελέγη βουλευτής Θεσσαλονίκης με την Γενική Λαϊκή Ριζοσπαστική Ένωση στις εκλογές του 1936 με 2.920 ψήφους. Εξελέγη ξανά βουλευτής στην ίδια εκλογική περιφέρεια το 1946 με το Λαϊκόν Κόμμα και το 1952 με τον Ελληνικό Συναγερμό.  Αργότερα εντάχθηκε στην Εθνική Ριζοσπαστική Ένωση με την οποία εξελέγη βουλευτής στις εκλογές του 1958.

Ο Κωνσταντίνος Τζιτζικώστας απεβίωσε στη Θεσσαλονίκη και κηδεύτηκε στις 10 Ιανουαρίου 1974.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες ιατροί του 20ού αιώνα
Οικογένεια Αγιοθεοδωρίτη

Η **Οικογένεια Αγιοθεοδωρίτη** ήταν βυζαντινή οικογένεια ευγενών.

σημαντικότερα μέλη της ήταν οι :

* Μιχαήλ Αγιοθεοδωρίτης, λογοθέτης του δρόμου.
* Νικόλαος Αγιοθεοδωρίτης, μητροπολίτης Αθηνών

## Παραπομπές


Αγιοθεοδωρι
Warhorse (άλμπουμ)

Το ***Warhorse*** είναι ο πρώτος δίσκος του ομώνυμου, βρετανικού ροκ συγκροτήματος, ο οποίος κυκλοφόρησε το Νοέμβριο του 1970 από την εταιρεία Vertigo Records και επανεκδόθηκε το 1984 με την ονομασία *Vulture Blood*. Κυκλοφόρησε σε μορφή CD από την Angel Air Records στις 9 Μαρτίου 1999 με πέντε επιπλέον κομμάτια.
Η μουσική των Warhorse αποτελούσε ένα κράμα progressive rock και Heavy Rock στο ύφος των Black Sabbath. Το άλμπουμ περιείχε την διασκευή στο "*St.Louis*" των Easybeats του Χάρι Βάντα και του Τζορτζ Γιανγκ.

## Τραγούδια
### Αρχική έκδοση

* 1. Vulture Blood *(Holt, Peck, Poole, Simper, Wilson)* - 6:13
* 2. No Chance *(Holt, Peck, Poole, Simper, Wilson)* - 6:22
* 3. Burning *(Holt, Peck, Poole, Simper, Wilson)* - 6:17
* 4. St.Louis *(Vanda, Young)* - 3:50
* 5. Ritual *(Holt, Peck, Poole, Simper, Wilson)* - 4:54
* 6. Solitude *(Holt, Peck, Poole, Simper, Wilson)* - 8:48
* 7. Woman of the Devil *(Holt, Peck, Poole, Simper, Wilson)* - 7:16

### Επανέκδοση του 1999

* 8. Ritual (Live) *(Holt, Peck, Poole, Simper, Wilson)* - 5:06
* 9. Miss Jane (Demo) *(Holt, Peck, Poole, Simper, Wilson)* - 3:37
* 10. Solitude (Live) *(Holt, Peck, Poole, Simper, Wilson)* - 4:52
* 11. Woman of the Devil (Live) *(Holt, Peck, Poole, Simper, Wilson)* - 6:45
* 12. Burning (Live) *(Holt, Peck, Poole, Simper, Wilson)* - 6:09

## Τα μέλη των Warhorse
Το *Warhorse* ηχογραφήθηκε από τους εξής μουσικούς:

* Άσλϊ Χολτ - *[[Φωνητική|φωνητικά]]*
* Τζεντ Πεκ - *[[κιθάρα]]*
* Μακ Πουλ - *[[τύμπανα]]*
* Νικ Σίμπερ - *[[μπάσο]]*
* Φρανκ Ουίλσον - *[[πλήκτρα]]*

## Παραπομπές


## Πηγές
* WARHORSE Warhorse reviews and MP3 - Prog Archives
* Warhorse (2) - Warhorse at Discogs
* Warhorse - Warhorse | Songs, Reviews, Credits, Awards - AllMusic

Κατηγορία:Δισκογραφία των Warhorse
Κατηγορία:Άλμπουμ του 1970
Τζον Κέρρυ

Ο **Τζον Κέρρυ** (αγγλικά: John Forbes Kerry) είναι Αμερικανός πολιτικός, που υπηρέτησε ως Yπουργός Εξωτερικών των Ηνωμένων Πολιτειών από το 2013 έως το 2017. Διατέλεσε επίσης, Γερουσιαστής των ΗΠΑ για την Μασσαχουσέτη, ενώ το 2004, ήταν υποψήφιος πρόεδρος των ΗΠΑ με το Δημοκρατικό Κόμμα, όπου και έχασε με μικρή διαφορά υπέρ του Τζορτζ Μπους.  

## Παραπομπές


Κατηγορία:Πολιτικοί των ΗΠΑ
Κατηγορία:Γερουσιαστές των ΗΠΑ
Κατηγορία:Μασαχουσέτη
Κατηγορία:Υπουργοί εξωτερικών των ΗΠΑ
Κατηγορία:Υποψήφιοι Πρόεδροι των ΗΠΑ
Red Sea

Το **Red Sea** είναι ο δεύτερος και τελευταίος δίσκος του βρετανικού ροκ συγκροτήματος Warhorse, ο οποίος κυκλοφόρησε τον Ιούνιο του 1972 από την εταιρεία "Vertigo Records". Επανεκδόθηκε σε μορφή CD από την "Angel Air Records" στις 11 Ιανουαρίου 2000 με έξι επιπλέον κομμάτια.
Το "*Red Sea*" ακολούθησε το μουσικό ύφος του πρώτου δίσκου του συγκροτήματος, με κάποιες πιο εμπορικές, ηχητικά, εκλάμψεις όπως το "*Confident But Wrong*" και η διασκευή στο "*I (Who Have Nothing)*" του Ben E. King.
Η επανέκδοση περιελάμβανε έξι ακυκλοφόρητα κομμάτια, τα πέντε εκ των οποίων είναι ντέμο από συνθέσεις του Νικ Σίμπερ.

## Τραγούδια
### Αρχική έκδοση
1. **Red Sea** *(Holt, Peck, Poole, Simper, Wilson)* - 4:20
2. **Back in Time** *(Holt, Peck, Poole, Simper, Wilson)* - 7:49
3. **Confident But Wrong** *(Holt, Peck, Poole, Simper, Wilson)* - 4:46
4. **Feeling Better** *(Vanda, Young)* - 5:33
5. **Sybilla** *(Holt, Peck, Poole, Simper, Wilson)* - 5:33
6. **Mouthpiece** *(Holt, Peck, Poole, Simper, Wilson)* - 8:43
7. **I (Who Have Nothing)** *(Donida,  Leiber, Stoller)* - 5:16

### Επανέκδοση του 2000
8. **Ritual (Live)** *(Holt, Peck, Poole, Simper, Wilson)* - 4:19
9. **Bad Time (Demo)** *(Simper)* - 4:40
10. **She Was My Friend (Demo)** *(Simper)* - 4:55
11. **Gypsy Dancer (Demo)** *(Simper)* - 4:08
12. **House of Dolls (Demo)** *(Simper)* - 4:19
13. **Standing Right Behind You (Demo)** *(Simper)* - 4:35

## Τα μέλη των Warhorse
Το **Red Sea** ηχογραφήθηκε από τους εξής μουσικούς:

**Άσλϊ Χολτ** - *[[Φωνητική|φωνητικά]]*
**Τζεντ Πεκ** - *[[κιθάρα]]*
**Πιτ Παρκς** - *[[κιθάρα]]*
**Μακ Πουλ** - *[[τύμπανα]]*
**[[Νικ Σίμπερ]]** - *[[μπάσο]]*
**Φρανκ Ουίλσον** - *[[πλήκτρα]]*

## Παραπομπές


## Πηγές
* WARHORSE Red Sea reviews and MP3 - Prog Archives
* Warhorse (2) - Red Sea at Discogs
* Warhorse - Red Sea | Songs, Reviews, Credits, Awards - AllMusic

Κατηγορία:Δισκογραφία των Warhorse
Κατηγορία:Άλμπουμ του 1972
Εκλογές στο Ισραήλ

Οι **εκλογές στο Ισραήλ** διεξάγονται με το σύστημα της αναλογικής εκπροσώπησης. Ο Πρόεδρος εκλέγεται από το Κοινοβούλιο (Κνεσέτ, η οποία εκλέγεται με καθολική ψηφοφορία από το λαό για τετραετή θητεία. Σήμερα το εκλογικό όριο για την είσοδο ενός κόμματος στην Κνεσέτ είναι το 3,25%, με τον αριθμό των εδρών που καταλαμβάνει ένα κόμμα στην Κνεσέτ να είναι σε αναλογία με τον αριθμό των ψήφων που συγκεντρώνει. Η νόμιμη ηλικία απόκτησης του δικαιώματος ψήφου είναι τα 18 χρόνια.

## Τελευταίες εκλογές
### Προεδρική εκλογή 2021

Πρόεδρος εξελέγη ο Ισαάκ Χέρτζογκ το 2021.

### Προεδρική εκλογή 2014
Πρόεδρος από το Κοινοβούλιο εξελέγη τον Ιούνιο του 2014 ο Ρεουβέν Ριβλίν του κόμματος Λικούντ.

Μόνο 119 ψήφοι ρίχτηκαν στην κάλπη, καθώς 1 μέλος της Κνεσέτ, ο Μέιρ Πόρους έλειπε στο εξωτερικό.

## Προηγούμενες προεδρικές εκλογές
### Προεδρικές εκλογές , 13 Ιουνίου 2007

* Επί συνόλου 120 βουλευτών, ψήφισαν
** Πρώτος γύρος
* Σιμόν Πέρες: 58 ψήφοι
* Ρέουβεν Ριβλίν: 37 ψήφοι
* Κολέτ Άβιταλ: 21 ψήφοι

** Δεύτερος γύρος
* Σιμόν Πέρες: 86 ψήφοι

Πρόεδρος της χώρας ανέλαβε ο Σιμόν Πέρες, για επταετή θητεία, στις 16 Ιουλίου του 2007.

## Βουλευτικές εκλογές
### Πρόσφατες (2022)

## Προηγούμενες βουλευτικές εκλογές
### 2009
Στις πρόωρες βουλευτικές εκλογές του 2009 το Καντίμα της Λίβνι επικράτησε του δεξιού Λικούντ του πρώην πρωθυπουργού Μπενιαμίν Νετανιάχου με οριακή διαφορά μίας έδρας στην Κνεσέτ.
### 2013
Στις 22 Ιανουαρίου 2013, ο πρωθυπουργός Νετανιάχου και οι σύμμαχοί του κέρδισαν την επανεκλογή τους. Στις 2 Φεβρουαρίου 2013 ο Νετανιάχου έλαβε εντολή από τον πρόεδρο Σιμόν Πέρες για να σχηματίσει νέα κυβέρνηση.
## Αποτελέσματα εκλογών του 2013

Τα επίσημα και τελικά αποτελέσματα επιβεβαίωσαν τη νίκη του Νετανιάχου και την άνοδο της κεντροαριστεράς.

### 2015

Bουλευτικές εκλογές διεξήχθησαν πρόωρα τον Μάρτιο του 2015. Ο Μπενιαμίν Νετανιάχου κέρδισε τις εκλογές αυξάνοντας τις έδρες για το κόμμα του σε 30.

### 2019

### 2020

### 2021

## Πρωθυπουργικές εκλογές
Μεταξύ των ετών 1996 και 2001, ο Πρωθυπουργός εκλεγόταν με άμεση ψηφοφορία, ξεχωριστά από το Κοινοβούλιο.
## Αποτελέσματα πρωθυπουργικών εκλογών (όλες οι ημερομηνίες ταυτόχρονα με τις αντίστοιχες γενικές εκλογές)
### 1996

### 1999

### 2001

## Συμμετοχή
Η συμμετοχή σε όλες τις γενικές εκλογές του Ισραήλ από το 1949 διαμορφώνεται ως εξής:

## Παραπομπές
Αθηνά Αλεξάκη

Η **Αθηνά Αλεξάκη** γεννήθηκε στην Αμμόχωστο Κύπρου το 1941 και απεβίωσε στην Αθήνα το 2009.

Ήταν διπλωματική υπάλληλος της Κυπριακής Δημοκρατίας και υπηρέτησε σε διάφορες θέσεις της Κυπριακής Πρεσβείας στην Αθήνα. Κατά το διάστημα του απελευθερωτικού αγώνα της Κύπρου 1955-59 υπήρξε ενεργό μέλος της ΑΛΚΙΜΗΣ ΝΕΟΛΑΙΑΣ Ε.Ο.Κ.Α.. Κατά τη διάρκεια της επτάχρονης δικτατορίας συνεργάστηκε με την Ομάδα του Αλέκου Παναγούλη. Συγκεκριμένα σαν υπάλληλος της Κυπριακής Πρεσβείας είχε αποστολή να ανοίγει κάθε βδομάδα τον διπλωματικό σάκο που ερχόταν από την Κύπρο και να παραδίδει τα δέματα που είχαν εκρηκτικά στον εκπρόσωπο του Αλέκου Παναγούλη, ένα δέμα κάθε βδομάδα.

## Παραπομπές


## Πηγές
*ΚΡΗΤΙΚΟΙ ΟΡΙΖΟΝΤΕΣ*, έτος 2013, τόμος 15 (σσ. 294-309), Έκδοση του Λογοτεχνικού Συνδέσμου Ηρακλείου Κρήτης

Αλεξακη, Αθηνα
Οικογένεια Μουζάλωνος

Η **Οικογένεια Μουζαλώνων** ήταν αριστοκρατική βυζαντινή οικογένεια που άκμασε κυρίως στην Αυτοκρατορία της Νίκαιας. Πρώτο μέλος της οικογένειας που έχει καταγραφεί είναι η Θεοδώρα Μουζαλώνισσα, σύζυγος του βυζαντινού διοικητή της Κριμαίας τον 12ο αιώνα. Μέσω γάμου είχαν συγγενέψει με την Οικογένεια Αγιοθεοδωρίτη.

Σημαντικότερα μέλη της ήταν οι : 
* Θεοδώρα Μουζαλώνισσα
* Θεόδωρος Μουζάλων, μεγάλος λογοθέτης.
* Γεώργιος Μουζάλων, ανέβηκε σε πολλά αξιώματα, ανάμεσα σε άλλα επίτροπος του ανήλικου αυτοκράτορα.
* Ανδρόνικος Μουζάλων, πρωτοβεστιαρίτης και μέγας δομέστικος.
* Θεόδωρος Γ. Μουζάλων, λόγιος.
* Στέφανος Μουζάλων, δρουγγάριος του πλωίμου.
* Ιωάννης Μουζάλων,
* Δημήτριος Μουζάλων, ιατροφιλόσοφος.

## Πηγές
* Εγκυκλοπαίδεια Μείζονος Ελληνισμού, Μουζάλωνες

Μουζαλωνες
Μηλίτης

thumb|250px|Φιάλη μηλίτη
Ο **μηλίτης** είναι οινοπνευματώδες ποτό το οποίο παράγεται από την αλκοολική ζύμωση χυμού μήλων. Η περιεκτικότητά του σε οινόπνευμα ποικίλει από 1% μέχρι 8%. Ο αγγλικός νόμος ορίζει ότι ο μηλίτης πρέπει να προέρχεται από τουλάχιστον 35% χυμό μήλων (φρέσκο ή συμπυκνωμένο), ενώ στη Γαλλία ο μηλίτης πρέπει να παρασκευάζεται αποκλειστικά από μήλα.

Για την παρασκευή του μπορεί να χρησιμοποιηθεί χυμός από οποιαδήποτε ποικιλία, αλλά υπάρχουν και ποικιλίες που καλλιεργούνται ειδικά για την παραγωγή μηλίτη. Ο μηλίτης είναι δημοφιλής στο Ηνωμένο Βασίλειο, όπου γίνεται και η μεγαλύτερη κατά κεφαλή κατανάλωση και έχουν την έδρα οι μεγαλύτεροι παραγωγοί μηλίτη, συμπεριλαμβανομένης της H. P. Bulmer, της μεγαλύτερης όλων. Είναι επίσης δημοφιλής και σε μερικές άλλες περιοχές της Ευρώπης, όπως η Βρετάνη, η Νορμανδία, οι Αστούριες (ο μηλίτης της Αστούριας - Sidra de Asturias - είναι προϊόν ΠΟΠ) και η Γερμανία.

Στην Ελλάδα η παραγωγή μηλίτη απαγορευόταν σύμφωνα με τον νόμο 2963/1922, ο οποίος ανέφερε ότι ο ζύθος ο οποίος παρασκευαζόταν εντός Ελλάδας θα παρασκευαζόταν αποκλειστικά από βύνη και λυκίσκο. Ο νόμος καταργήθηκε το 2017, επιτρέποντας την παραγωγή μηλίτη στη χώρα.

## Παραπομπές


Κατηγορία:Ποτά προϊόντα ζύμωσης
Κατηγορία:Χριστουγεννιάτικα εδέσματα
Κατηγορία:Παγκόσμια κουζίνα
Σεργκέι Λαβρόφ

-->
| πίστη = 
| κλάδος = 
| βαθμός = 
}}
Ο **Σεργκέι Βίκτοροβιτς Λαβρόφ** (, γενν. 21 Μαρτίου 1950, Μόσχα, ΕΣΣΔ) είναι Ρώσος διπλωμάτης, ο οποίος υπηρετεί ως Υπουργός Εξωτερικών της Ρωσίας από το 2004. Έχει αποτελέσει τον υπουργό εξωτερικών για δύο Ρώσους προέδρους, τους Βλαντίμιρ Πούτιν και Ντμίτρι Μεντβέντεφ.

Πριν ανέλθει στο ανώτατο αξίωμα των Ρώσων διπλωματών, ο Λαβρόφ υπηρετούσε σε διάφορα διπλωματικά πόστα, όπως τη ρωσική αντιπροσωπία στον ΟΗΕ από το 1994 ως το 2004.

Εκτός από τη ρωσική, που αποτελεί τη μητρική του γλώσσα, ομιλεί αγγλικά, γαλλικά και σινχάλα.

## Παραπομπές


Κατηγορία:Υπουργοί εξωτερικών της Ρωσίας
Κατηγορία:Ρώσοι διπλωμάτες
Βαλεντίνα Ματβιένκο

-->

| πίστη           = 
| κλάδος          = 
| βαθμός          = 

| μονάδες         = 
| διοικήσεις      = 
| μάχες           = 
| διακρίσεις      = 
| σημειώσεις      = 
}}

Η **Βαλεντίνα Ματβιένκο** (ρωσικά: Валенти́на Ива́новна Матвие́нко) είναι η πιο υψηλόβαθμη γυναίκα πολιτικός της Ρωσίας, καθώς αποτελεί από το 2011 Πρόεδρο της Ρωσικής Άνω Βουλής. Προηγουμένως υπηρετούσε για οκτώ χρόνια ως κυβερνήτης της Αγίας Πετρούπολης. Ακόμα πιο πριν, την δεκαετία του 1990 ήταν πρέσβειρα της Ρωσίας στη Μάλτα (1991–1995) και την Ελλάδα (1997–1998).

## Παραπομπές


## Εξωτερικοί σύνδεσμοι
* 

Κατηγορία:Ρωσίδες πολιτικοί
Κατηγορία:Ρώσοι διπλωμάτες
Γουλιέλμος Ε΄, Μέγας Δούκας του Λουξεμβούργου

Ο **Γουλιέλμος E΄** (*Guillaume vu Lëtzebuerg*, 11 Νοεμβρίου 1981), είναι ο σημερινός Μέγας Δούκας του Λουξεμβούργου.

## Βιογραφικά στοιχεία
Ο *Γουλιέλμος Ιωάννης Ιωσήφ Μαρία* είναι ο πρωτότοκος γιος του Ερρίκου, Μεγάλου Δούκα του Λουξεμβούργου από το 2000 ως το 2025, και της Μαρίας Τερέζας και έχει τέσσερα νεότερα αδέλφια. Μετά την άνοδο τού πατέρα του στον θρόνο το 2000, ο Γουλιέλμος ήταν ο πρώτος στη σειρά διαδοχής.

Στις 26 Απριλίου 2012 ανακοινώθηκε ότι αρραβωνιάστηκε τη Βελγίδα κόμισσα Στεφανί ντε Λανουά. Ο πολιτικός γάμος έγινε τις 19 Οκτωβρίου 2012 και ο θρησκευτικός μία μέρα μετά.

Στις 6 Δεκεμβρίου 2019 ανακοινώθηκε ότι ο Κληρονομικός Μέγας Δούκας και η Κληρονομική Μεγάλη Δούκισσα περιμένουν το πρώτο τους παιδί το Μάιο του 2020. Στις 10 Μαΐου 2020 η Κληρονομική Μεγάλη Δούκισσα έφερε στον κόσμο ένα αγοράκι, το οποίο ονομάστηκε Κάρολος. Τον Μάρτιο του 2023, το ζεύγος απέκτησε έναν ακόμη γιο, που τον ονόμασαν Φραγκίσκο.

Στις 3 Οκτωβρίου 2025 έγινε Μεγάλος Δούκας του Λουξεμβούργου μετά την παραίτηση τού πατέρα του, Ερρίκου.

Ο πλήρης τίτλος του είναι: η Αυτού Βασιλική Υψηλότης Γουλιέλμος, Ελέω Θεού Μέγας Δούκας του Λουξεμβούργου, Δούκας του Νάσσαου, Πρίγκιπας των Βουρβόνων-Πάρμας, Παλατινός Κόμης του Ρήνου, Κόμης των Ζάυν, Κένιγκσταϊν, Κατσενέλνμπογκεν και Ντιτς, βουργράβος του Χάμερσταϊν, Κύριος των Μάλμπεργκ, Βίζμπαντεν, Ίντσταϊν, Μέρενμπεργκ, Λίμπουργκ και Έπσταϊν.

## Πρόγονοι




## Παραπομπές


## Εξωτερικοί σύνδεσμοι
* 

Κατηγορία:Δούκες της Πάρμας
Κατηγορία:Μονάρχες του Λουξεμβούργου
Κατηγορία:Λουξεμβούργιοι ευγενείς
Κατηγορία:Οίκος του Νάσσαου
Κατηγορία:Ηγέτες εν ενεργεία
Δημήτριος Καντακουζηνός (συγγραφέας)

Ο πρίγκιπας **Δημήτριος Καντακουζηνός** ήταν ελληνικής καταγωγής μεσαιωνικός συγγραφέας του Σερβικού κλάδου της βυζαντινής οικογένειας των Καντακουζηνών. Ήταν συγγενής της Ειρήνη Καντακουζηνής και του Ηγεμόνα της Σερβίας Τζούρατζ Μπράνκοβιτς. 

Γεννήθηκε στο Νόβο Μπρντο του σημερινού Κοσυφοπεδίου, τότε στην Οθωμανική αυτοκρατορία, σπούδασε στην φιλοσοφική σχολή του Τάρνοβο ενώ έζησε και στην Βουλγαρική Μονή της Ρίλα μεταξύ 1469 και 1479. Ήταν αξιωματούχος των Οθωμανών στην περιοχή. Έγραψε και μετέφρασε πολλά έργα αρχαίων ελλήνων συγγραφέων, στα σερβικά και στα βουλγαρικά.

Έργα του που επανεκδόθηκαν στην σύγχρονη Σερβία: 
* *Блудноје моје житије*, „Index“ 14 (1959), 18.
* *Дела*, приредио Ђорђе Трифуновић, Београд, Нолит, 1963.
* *Недокучивост је одасвуд; Велико позорје; Молитва за жалошћу*, прев Ђорђе Трифуновић, у: Миодраг Павловић, „Антологија српског песништва“, Београд, СКЗ, 1978, стр. 47–50. 
* *Похвала светом и славном великомученику и победоносцу Димитрију Мироточцу*, прев. Ћорђе Трифуновић, „Источник“ 5, Београд 1993, стр. 39–54, 
* *исто* (Похвала светом Димитрију Солунском) у: „Стара српска књижевност (хрестоматија)“, прев. Томислав Јовановић, Београд–Крагујевац, 2000, 150–157. 
* *Списи Димитрија Кантакузина и Владислава Граматика*, приредила Јасмина Грковић–Мејхор, Просвета / СКЗ, 1993, Стара српска књижевност у 24 књиге, књ. 14.
* *Молитва Богородици*, прев. Томислав Јовановић, у „Стара српска књижевност (хрестоматија)“, Београд–Крагујевац, 2000, 140–150; 
* *исто* (одломак) у: Иво Мунћан: У походе коренима, прев. Ђорђе Трифуновић, Нови Сад, 2001, 132–133; 
* *Посланица кир Исаији*, прев. Томислав Јовановић, у „Стара српска књижевност (хрестоматија)“, Београд–Крагујевац, 2000, 157–175.

## Πηγές
* Ђорђе Сп. Радојичић: *Крајње песеимистички песник код Срба у другој половини XV века*, Летопис Матице српске, 388, 5 (новембар 1961), стр. 365-386. 
* Ђорђе Трифуновић, *Димитрије Кантакузин*, Београд, 1963.
* Димитрије Богдановић: *Историја старе српске књижевности*, Београд, СКЗ, 1980. 
* Ђорђе Трифуновић: *Кратак преглед југословенских књижевности средњега века*, Београд, Филолошки факултет Београдског универзитета, 1976. 
* Дејан Михаиловић: *Византијски круг (Мали речник ранохришћанске књижевности на грчком, византијске и старе српске књижевности)*, Београд, „Завод за уџбенике“, 2009, стр. 58–59.

Κατηγορία:Σέρβοι μεσαιωνικοί συγγραφείς
Κατηγορία:Σέρβοι ελληνικής καταγωγής
Δημητριος
Ευδοκία Βαϊανή

Η **Ευδοκία Βαϊανή** (πέθανε στις 12 Απριλίου 901) ήταν η τρίτη σύζυγος του βυζαντινού Αυτοκράτορα Λέοντα ΣΤ΄ του Σοφού.

Το έργο «Συνεχισταί Θεοφάνους» ήταν συνέχεια του χρονικού του Θεοφάνη του Ομολογητή από άλλους συγγραφείς, που δραστηριοποιούνταν κατά τη διάρκεια της βασιλείας του Κωνσταντίνου του Πορφυρογέννητου. Το έργο καταγράφει τα λίγα στοιχεία που είναι γνωστά γι' αυτήν.

Σύμφωνα με το Θεοφάνη, η Ευδοκία καταγόταν από το Θέμα Οψικίου. Το Θέμα Οψικίου αρχικά αποτελούνταν από το σύνολο της Βιθυνίας και της Παφλαγονίας, και εκτεινόταν από την Άβυδο στα Δαρδανέλια ως τη Σινώπη στη Μαύρη Θάλασσα και στην ενδοχώρα ως την Άγκυρα. Κατά τον 20ό αιώνα, τα εδάφη που ανήκαν κάποτε στο Θέμα αποτελούν το μεγαλύτερο μέρος της βορειοδυτικής ασιατικής Τουρκίας.

Την άνοιξη του 900, ο Λέων ΣΤ΄ παντρεύτηκε την Ευδοκία. Οι δύο προηγούμενες σύζυγοί του είχαν προαποβιώσει. Η «*Εκθεσις της βασιλείου τάξεως*» του Κωνσταντίνου Πορφυρογέννητου ονοματίζει τρεις κόρες του που γεννήθηκαν από τους προγενέστερους γάμους, αλλά όχι γιο. Με αυτό τον γάμο, ο Λέων ήθελε να εξασφαλίσει τη διαδοχή του. Ο Γεώργιος Οστρογκόρσκι επισημαίνει ότι ο τρίτος γάμος ήταν παράνομος βάσει του βυζαντινού δικαίου και αντίθετος στις πρακτικές της Ανατολικής Ορθόδοξης Εκκλησίας εκείνη την εποχή. Έτσι, ο Λέων έπρεπε να ζητήσει την άδεια του Οικουμενικού Πατριάρχη Αντώνιου Β΄.

Ένα χρόνο αργότερα, η Ευδοκία πέθανε κατά τη γέννα και ετάφη στον ναό των Αγίων Αποστόλων. Ο Θεοφάνης θεωρεί τον γιο θνησιγενή και αβάφτιστο. Ωστόσο, η «Εκθεσις της βασιλείου τάξεως», στον κατάλογο των τέκνων του Λέοντα, αναφέρει έναν γιο ονόματι «Βασίλειος», πράγμα το οποίο μάλλον σημαίνει ότι ο γιος της επέζησε αρκετό καιρό, ώστε να βαφτιστεί. Η  «Εκθεσις της βασιλείου τάξεως» αναφέρει ότι η Ευδοκία ετάφη στην εκκλησία των Αγίων Αποστόλων στην Κωνσταντινούπολη.

## Πηγές
*Συνεχισταί Θεοφάνους, *Χρονικό*.
*Κωνσταντίνος Ζ΄, *Εκθεσις της βασιλείου τάξεως*.

## Εξωτερικοί σύνδεσμοι
*Η καταχώρισή της μαζί με τον σύζυγό της στο έργο «Medieval lands» του Τσαρλς Κόλεϋ. Το έργο «περιλαμβάνει την εξαγωγή και ανάλυση λεπτομερών πληροφοριών από πρωτογενείς πηγές, συμπεριλαμβανομένων χρονικών της εποχής, ληξιαρχικών καταχωρίσεων, νεκρολογιών και μαρτυριών».

Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 9ου αιώνα
Νόμος του Χαμπλ

Ο **νόμος του Χαμπλ** (*Hubble's law*) είναι η παρατήρηση της φυσικής κοσμολογίας ότι το Σύμπαν διαστέλλεται. Η παρατήρηση έγινε από τον Έντγουιν Χαμπλ, όπως δημοσιεύτηκε το 1929, μετά από τις εξής παρατηρήσεις: (1) ουράνια σώματα (κυρίως γαλαξίες Κβάζαρ) βαθιά στο διάστημα εμφανίζουν μετατόπιση προς το ερυθρό, που ερμηνεύεται από τη σχετική ταχύτητά τους προς τη Γη και (2) ότι η ταχύτητά τους μπορεί να υπολογιστεί από το φαινόμενο Ντόπλερ και είναι ανάλογη με την απόστασή τους από τη Γη.

Η κίνηση των ουράνιων σωμάτων που οφείλεται στη διαστολή του Σύμπαντος, ονομάζεται **ροή Χαμπλ** (Hubble flow).

## Σχέση
Ο νόμος του Χαμπλ εκφράζεται από την εξής σχέση:

:v = H_0 \, r

όπου
* v η ταχύτητα απομάκρυνσης του παρατηρούμενου γαλαξία,
* *H*0 η **σταθερά του Χαμπλ** (Hubble's constant), με τιμή μεταξύ 50-100 km/sec ανά Mpc
* r η απόσταση του παρατηρητή από τον γαλαξία. 

## Συμπεράσματα
Σύμφωνα με τον νόμο του Χαμπλ εξάγονται 2 σημαντικά κοσμολογικά συμπεράσματα (αν δεχτούμε ότι η διαστολή γίνεται αδιαβατικά):
#Το σύμπαν, κατά τη διαστολή του, ψύχεται.
#Στο παρελθόν το σύμπαν ήταν πολύ πυκνότερο και θερμότερο, και υπήρχε εποχή που είχε ακτίνα περίπου ίση με μηδέν. Αυτή η εποχή εντοπίζεται πριν από περίπου 1,38×1010 έτη.
Το τελευταίο συμπέρασμα αποτελεί και μια από τις βασικότερες αποδείξεις της θεωρίας της Μεγάλης Έκρηξης.

## Ιστορία
Αν και νόμος αποδίδεται διεθνώς στον Έντγουιν Χαμπλ, ο πρώτος που τον εξήγαγε από τις εξισώσεις της γενικής θεωρίας της σχετικότητας ήταν ο Ζωρζ Λεμαίτρ (Georges Lemaître) το 1927 σε άρθρο του όπου πρότεινε ότι το σύμπαν διαστέλλεται με έναν εκτιμώμενο σταθερό ρυθμό που τώρα ονομάζεται **σταθερά Χαμπλ**. Δύο χρόνια αργότερα (το 1929) ο Χαμπλ επιβεβαίωσε το νόμο και υπολόγισε τη σταθερά με μεγαλύτερη ακρίβεια και τώρα φέρει το όνομά του. Η μετατόπιση προς το ερυθρό που εμφανίζουν πολλά ουράνια σώματα μετρήθηκε από πολλούς στο παρελθόν, αλλά αυτός που το συνέδεσε με τη σχετική τους ταχύτητα με τη Γη, ήταν ο Vesto Slipher το 1917.

## Παραπομπές


Νομος Χαμπλ
Όρος Ίδη (Τρωάδα)

Το **Όρος Ίδη** εν **[[Τρωάδα]]** (ή **Φρυγική Ίδη**, ως αντίθεση με την Κρητική Ίδη), σημερινό **Καζ Νταγ** (), είναι οροσειρά (1774 μ. ύψος η υψηλότερη κορυφή της) της Μυσίας, στη Μικρά Ασία, η οποία οριοθετεί την περιοχή της Τροίας. Υψηλότερες κορυφές της είναι ο Κότυλος και ο Γάργαρος. Η τελευταία είναι συχνά χιονισμένη. Το άκρο της οροσειράς με κατεύθυνση την Τρωάδα είναι γνωστό ως Λέκτος.

## Μυθολογία

Οι προερχόμενοι μύθοι από τα ομηρικά κείμενα και τον Κύκλο το καθιστούν ως το θέατρο σειράς μυθολογικών γεγονότων:
* ο Τρώας πρίγκιπας Γανυμήδης απήχθη εκεί από τον Δία,
* η Αφροδίτη συνάντησε εκεί τον θνητό Αγχίση,
* ο Ερμαφρόδιτος, υιός του Ερμή και της Αφροδίτης ανετράφη εκεί έως και την εφηβεία του, λίγο πριν από τη συνάντησή του με τη νύμφη Σαλμακίδα.
* ο Πάρις, υιός του βασιλέα Πριάμου, αφέθηκε εκεί μετά τη γέννησή του, ενώ, αργότερα, γνώρισε εκεί τη μέλλουσα σύζυγό του, τη νύμφη Οινώνη. Στην ίδια αυτή τοποθεσία ήταν όπου και απέδωσε τη διάσημη κρίση του. Ο Πάρις ζήτησε από τους υπηρέτες του να τον μεταφέρουν ως το Όρος Ίδη όταν χτυπήθηκε από βέλος προερχόμενο από το τόξο του Ηρακλή το οποίο και βρισκόταν στα χέρια του Φιλοκτήτη και όπου η Οινώνη του είχε υποσχεθεί να τον θεραπεύσει. Η νύμφη, ωστόσο, αρνήθηκε να προσφέρει βοήθεια σε αυτόν ο οποίος την είχε εγκαταλείψει προ δεκαεννέα ετών και έστειλε τον πρώην σύζυγό της να ξεψυχήσει στην Τροία. Στη συνέχεια, ούσα μετανιωμένη γι'αυτήν της την ενέργεια, κρεμάστηκε.
* οι Θεοί του Ολύμπου εγκαταστάθηκαν εκεί προκειμένου να παρακολουθήσουν την εξέλιξη του Τρωικού Πολέμου.

Η τοποθεσία ήταν, επίσης, ιερό αφιερωμένο στην Ήρα και την Κυβέλη. Η τελευταία ήταν επίσης γνωστή ως *[[Magna Mater deorum Idaea|Mater deum magna Idaea]]*, «Μεγάλη Μητέρα των Θεών, Θεά της Ίδης». Φέρεται να εγκαταστάθηκε εκεί τον 7ο αιώνα π.Χ., αφότου εγκατέλειψε την Πεσσινούντα, στη Γαλατία.

Οι ποταμοί Σκάμανδρος, Σιμόεις και Γρανικός πηγάζουν στη συγκεκριμένη οροσειρά, καθώς και αριθμός μικρότερων ποταμών και ρεμάτων. Ο Όμηρος χαρακτηρίζει την Οροσειρά ως «Ίδη με τις χίλιες πηγές» (*[[Ιλιάδα]]*, ΙΔ΄, 307). Οι πλαγιές των όρων είναι καλυμμένες από δάση τα οποία φιλοξενούν μεγάλο αριθμό άγριων ζώων, με αποτέλεσμα η Ίδη να χαρακτηρίζεται, επίσης, ως «μητέρα των κτηνών» (*Ιλιάδα*, ΙΔ΄, 283).

Η ονομασία «Ίδη» αναφέρεται, σε ορισμένες περιπτώσεις, για τον ορισμό του συνόλου της Τρωάδας (*Ιλιάδα*, ΙΒ΄, 14).

Μία εκ των κορυφών της Ίδης, η *Φαλάκρα* (λέγεται πως η ονομασία της προήλθε από την εποχή κατά την οποία τα δάση της αποψιλώθηκαν για την προμήθεια σε ξυλεία της κατασκευής στόλου από τον Φέρεκλο για λογαριασμό του Πάρη, προκειμένου ο τελευταίος να μεταβεί στην Ελλάδα, ενώ ο πατέρας του, Πρίαμος, είχε μόλις καταστεί βασιλέας της Τροίας, έπειτα από τον θάνατο του Λαομέδοντα.

## Παραπομπές


Ορος Ιδη
Ορος Ιδη
Ιδη
Ιδη
Κατηγορία:Τοποθεσίες της Ιλιάδας
Δαμάσκος ο Χιλανδαρινός

Ο **Δαμάσκος ο Χιλανδαρινός** (*[[σερβικά]] : Дамаскин Хиландара*) ήταν Σέρβος συγγραφέας και μοναχός, που έζησε τον 17ο αιώνα. 

Ήταν μοναχός στην Μονή Χιλανδαρίου, αναφέρεται εκεί ήδη από το 1633. Μετέφρασε πολλά εκκλησιαστικά βιβλία από τα ρωσικά στα σερβικά. Επιμελήθηκε το "Εξαήμερον" του Ιωάννη του Χρυσόστομου, που το μετέφρασε από τα ρωσικά. 

Το 1660 η αντιγραφή και διόρθωση των ρωσικών βιβλίων θεωρούνταν αιρετικά λόγω της λατινικής εικονογραφίας τους. Εκδόθηκε στους Τούρκους και ρίχτηκε στη φυλακή, όπου μόλις μετά βίας διασώθηκε.

## Πηγές
* Димитрије Богдановић: *[https://sofiografskaskola.com/wp-content/uploads/2021/03/%D0%94%D0%B8%D0%BC%D0%B8%D1%82%D1%80%D0%B8%D1%98%D0%B5-%D0%91%D0%BE%D0%B3%D0%B4%D0%B0%D0%BD%D0%BE%D0%B2%D0%B8%D1%9B-%D0%98%D1%81%D1%82%D0%BE%D1%80%D0%B8%D1%98%D0%B0-%D1%81%D1%82%D0%B0%D1%80%D0%B5-%D1%81%D1%80%D0%BF%D1%81%D0%BA%D0%B5-%D0%BA%D1%9A%D0%B8%D0%B6%D0%B5%D0%B2%D0%BD%D0%BE%D1%81%D1%82%D0%B8.pdf Историја старе српске књижевности]*, Београд, СКЗ, 1980. 
* Мирјана Бошков: *О Дамаскину Хиландарцу и руским књигама у његовом животу и раду*, у: „Зборник Матице српске за славистику“, 1997, бр. 52, стр. 69–85. 
* Дејан Михаиловић: *Византијски круг (Мали речник ранохришћанске књижевности на грчком, византијске и старе српске књижевности)*, Београд, „Завод за уџбенике“, 2009, стр. 53.

Κατηγορία:Σέρβοι μεσαιωνικοί συγγραφείς
Κατηγορία:Μονή Χιλανδαρίου
Κατηγορία:Σέρβοι μοναχοί
Οικογένεια Σκληρών

Οι **Σκληροί** (Εν. Σκληρός, θηλ. Σκλήραινα) ήταν βυζαντινή οικογένεια με αρμενική καταγωγή. Γενέτειρά τους ήταν είτε η Μικρά Αρμενία ή το Θέμα Σεβαστείας. Μέλη της οικογένειας ανέδειξαν πολλούς πολιτικούς και στρατιωτικούς στην Βυζαντινή Αυτοκρατορία. Πρώτο γνωστό μέλος της οικογένειας αναφέρεται τον 9ο αιώνα, το μικρό του όνομα δεν έχει διασωθεί , και ήταν στρατηγός του Θέματος Πελοποννήσου.

Γνωστά μέλη της οικογένειας είναι οι:
* Σκληρός, στρατηγός τον 9ο αιώνα.
* Λέων Σκληρός, στρατηγός τον 9ο αιώνα.
* Σκληρός, Αρμένιος στρατηγός τον 9ο αιώνα.
* Θεοφανώ Σκλήραινα, σύζυγος του Όθωνα Β΄ της Γερμανίας και Λομβαρδίας.
* Θεόδωρος Σκληρός, μάγιστρος και ανθύπατος.
* Αντώνιος Σκληρός, πρωτοσπαθάριος και στρατηγός.
* Νικήτας Σκληρός, πρωτοσπαθάριος.
* Πανθήριος Σκληρός, πρωτοσπαθάριος, μέγας δομέστικος και στρατηγός.
* Βάρδας Σκληρός, μάγιστρος και στρατηγός.
* Ρωμανός Σκληρός, στρατηγός και γιος του Βάρδα
* Κωνσταντίνος Σκληρός, πατρίκιος.
* Μαρία Σκλήραινα, αυτοκράτειρα, σύζυγος του Νικηφόρου Φωκά, και έπειτα του Ιωάννη Τσιμισκή.
* Φωτεινός Σκληρός, από πολλούς ταυτίζεται με τον Πανθήριο.
* Ρωμανός Σκληρός, μάγιστρος, πρωτοστράτορας και στρατηγός. Αναφέρεται μεταξύ άλλων, φεουδάρχης, οικιστής και ονοματοδότης του σημερινού χωριού Σκληρός Μεσσηνίας.
* Βασίλειος Σκληρός, πατρίκιος.
* άγνωστη κόρη του Βασιλείου σύζυγος του αυτοκράτορα Κωνσταντίνου Θ΄. 
* Νικόλαος Σκληρός, πέρασε από πολλά αξιώματα.
* Σκληρός, σεβαστός
* Δημήτριος Σκληρός, πρωτέκδικος της μητροπόλεως Ζιχνών.

## Παραπομπές


## Πηγές
* Εγκυκλοπαίδεια Μείζονος Ελληνισμού, Σκληροί, Συγγραφή : Στουραϊτης Ιωάννης  (10/10/2003)

Σκληρων
Μοχίτο

thumb|240px|Μοχίτο
Το **μοχίτο** (, ) είναι κοκτέιλ το οποίο αποτέλειται από πέντε συστατικά: λευκό ρούμι, ζάχαρη, χυμό από λάιμ, ανθρακούχο νερό (σόδα) και μέντα (ή δυόσμο). Προέρχεται από την Κούβα. Το μοχίτο έχει γίνει πολύ δημοφιλές καλοκαιρινό ποτό τα τελευταία χρόνια. Συνήθως στην αρχή λιώνονται τα φύλλα δύοσμου, ώστε να απελευθερωθούν τα αιθέρια έλαια του δυόσμου, μαζί με ζάχαρη και χυμό από λάιμ και στην συνέχεια προστίθεται το ρούμι. Το μίγμα ανακατεύεται ώστε να διαλυθεί η ζάχαρη και μετά προστίθεται η σόδα και παγάκια. Τέλος, το μοχίτο συνήθως γαρνίρεται με φύλλα δυόσμου και φέτες λάιμ.

## Παραπομπές


## Εξωτερικοί σύνδεσμοι
* 

Κατηγορία:Κοκτέιλ
Χρήστος Χολίδης

Ο **Χρήστος Χολίδης** (Αιγάλεω, 1 Ιουλίου 1979) είναι Έλληνας λαϊκός τραγουδιστής και πρώην καλαθοσφαιριστής.

## Βιογραφία
Γεννήθηκε την 1η Ιουλίου 1979 στην Αθήνα. Ξεκίνησε τον αθλητισμό από την ομάδα του ΜΕΛΑΣ Αγίου Ελευθερίου που συμμετείχε στα τοπικά πρωταθλήματα της Ε.Σ.Κ.Α. και το καλοκαίρι του 1998 μετεγγράφηκε στο Αιγάλεω, με το οποίο αγωνίσθηκε επιτυχώς για τέσσερα χρόνια, έως και το 2002 σε Β΄Εθνική και Γ΄ Εθνική.
Επόμενος σύλλογός του ήταν ο ΠΑΟΚ, όπου όμως δεν έπαιξε πολύ. Ενδιάμεσα (2000) υπηρέτησε τη στρατιωτική του θητεία στις Ελληνικές Ειδικές Δυνάμεις με ειδικότητα εκπαιδευτής αλεξιπτωτιστών, αλλά και υπεύθυνος υλικών.

Το 2003 άρχισε να ασχολείται με το modeling αλλά και ως παρουσιαστής. Εργάστηκε στην εκπομπή της Ρούλας Κορομηλά και στη συνέχεια στράφηκε στο τραγούδι.

Παράλληλα με την καλλιτεχνική του πορεία, δραστηριοποιείται στο χώρο της εστίασης. Μάλιστα, εξακολουθεί να ασχολείται ακόμη με την καλαθοσφαίριση, ως παίκτης της Ευρυάλης, που μετέχει στο πρωτάθλημα της Ε.Σ.ΚΑ.Ν.Α.

## Προσωπική ζωή
Από το 2011 μέχρι το 2013 ήταν σε σχέση με την παρουσιάστρια Δούκισσα Νομικού. Από το 2014 μέχρι το 2015 ήταν σε σχέση με την Χριστίνα Μουστάκα, η οποία έγινε γνωστή από τη συμμετοχή της στην εκπομπή «Ράδιο Αρβύλα».

Στις 19 Ιουλίου 2025 παντρεύτηκε την Κατερίνα Γκιουζέλη και στις 2 Μαρτίου 2026 απέκτησαν έναν γιο.

## Πηγές
* Νίκος Δημ. Νικολαΐδης, "Από τις Αλάνες της ΕΣΚΑ, στα παρκέ της Α1' η ιστορία του μπάσκετ ανδρών Αιγάλεω Α.Ο. 1956-2008", εκδόσεις "Έμβρυο", 2008.

## Παραπομπές


Κατηγορία:Έλληνες τραγουδιστές
Κατηγορία:Λαϊκοί τραγουδιστές
Κατηγορία:Έλληνες καλαθοσφαιριστές
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές ΠΑΟΚ
Αντρέ Πάτερσον

Ο **Αντρέ Πάτερσον** (*Andrae Malone Patterson*, γεν. 12 Νοεμβρίου 1975), είναι Αμερικανός επαγγελματίας πρώην καλαθοσφαιριστής (σέντερ - πάουερ φόργουορντ), ο οποίος αγωνίσθηκε και στην Ελλάδα για λογαριασμό του Αιγάλεω, όπου ολοκλήρωσε την καριέρα του στο πρωτάθλημα της Α1 Ανδρών.

Προηγουμένως, είχε αγωνισθεί με τη φανέλα των Μινεσότα Τίμπεργουλβς.

## Κολλεγιακή καριέρα
Ο Πάτερσον αγωνίσθηκε με την ομάδα του Πανεπιστημίου της Ιντιάνα, έχοντας προπονητή τον Μπόμπι Νάιτ.

## Επαγγελματική καριέρα
Επιλέχθηκε από τους Μινεζότα Τίμπεργουλβς στο δεύτερο γύρο των "ντραφτ" του 1998 (46ος). Έλαβε μέρος σε 40 αγώνες από το 1999 έως το 2000
Εν συνεχεία μετέβη στην Ευρώπη, όπου αγωνίσθηκε στους συλλόγους της Ζαντάρ Ζάρα, Μανρέσα, Elitzur Ashkelon, Πανελλήνιος, Εστουντιάντες και Αιγάλεω (2007-2009).

## Παραπομπές


## Εξωτερικοί σύνδεσμοι
*NBA Statistics Τα στατιστικά του Αντρέ Πάτερσον

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Αιγάλεω
Κατηγορία:Ξένοι καλαθοσφαιριστές στην Ελλάδα
Κρις Μπρέϊσι

Ο **Κρις Μπρέισι** (*Christopher Thomas Chris Bracey*, γεν. Σικάγο, ΗΠΑ, 12 Ιουλίου 1980, ύψος 1,98 μ.) είναι πρώην διεθνής καλαθοσφαιριστής που αγωνιζόταν στη θέση του φόργουορντ, με διπλή υπηκοότητα (Αμερικανός και Ιρλανδός). Ο Μπρέισι αγωνίσθηκε επί σειρά ετών σε διάφορα ευρωπαϊκά πρωταθλήματα, ενώ αναδείχθηκε πρωταθλητής Ιρλανδίας το 2004. Μεταξύ άλλων, έπαιξε και στην Ελλάδα.

Η κολλεγιακή του καριέρα ήταν για λογαριασμό του Πανεπιστημίου Σαν Χοσέ.

Έπαιξε επαγγελματικά στους συλλόγους Horans Tigers (2003-04), BBC Nyon (2004-05), Brest (2005), Evreux (2005-06), Rouen (2006-07), Αιγάλεω (2007-2009), Α.Ε. Λεμεσού (2009-10) και Α.Ο. Παγκρατίου (2010-11).

## Παραπομπή


Κατηγορία:Αμερικανοί καλαθοσφαιριστές
Κατηγορία:Ιρλανδοί αθλητές
Κατηγορία:Καλαθοσφαιριστές Αιγάλεω
Ιμπραήμ Τζάαμπερ

Ο **Ιμπραήμ Τζάαμπερ** (*Ibrahim Jaaber*, γεν. Ελίζαμπεθ (Elizabeth), Νιου Τζέρσεϊ, στις 3 Φεβρουαρίου του 1984, ύψος 1,88 μ.) είναι Αμερικανός, εν ενεργεία διεθνής επαγγελματίας καλαθοσφαιριστής, ο οποίος αγωνίζεται στην περιφέρεια, σαν σούτινγκ γκαρντ, με ιδιαίτερη έφεση στο σκοράρισμα.
Έχει αποκτήσει και τη βουλγαρική εθνικότητα και αγωνίζεται στην Εθνική Ομάδα της χώρας αυτής.
Η κολλεγιακή του καριέρα διάρκεσε από το 2003 έως το 2007. Τον ίδιο χρόνο επιλέχθηκε για τα "ντραφτ" του NBA.
Εν συνεχεία, έπαιξε στο Αιγάλεω (2007-2008) όπου εντυπωσίασε, στη Ρόμα (2008-2010), στην Ολίμπια Μιλάνο (2010-2011), στη Ζάλγκιρις Κάουνας (2012-2013) και στην *Petrochimi Bandar Imam BC* (2013-παρόν).
Είναι μουσουλμάνος στο θρήσκευμα.

## Παραπομπή


Κατηγορία:Αμερικανοί καλαθοσφαιριστές
Κατηγορία:Βούλγαροι καλαθοσφαιριστές
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές Εθνικής Βουλγαρίας
Κατηγορία:Πολιτογραφημένοι πολίτες της Βουλγαρίας
Οικογένεια Τορνικίων

Η **Οικογένεια Τορνικίων** ήταν βυζαντινή οικογένεια αρμενικής καταγωγής αλλά είχε και γεωργιανές ρίζες. Η οικογένεια αποτελούσε κλάδο του αρμενικού πριγκιπικού οίκου του Ταρών με γενάρχη της τον πρίγκιπα Αμπού Γανέμ. Ο Αμπού Γανέμ εγκαταστάθηκε στο Βυζάντιο τον 10ο αιώνα, γιος του ήταν ο Τορνίκ από τον οποίο πήρε το όνομα Τορνίκης ή Τορνίκος ή Τορνίκιος η οικογένεια. Αργότερα η οικογένεια έκανε δεσμούς συγγένειας με τους Παλαιολόγους μέσω επιγαμίας.

Γνωστά μέλη της οικογένειας ήταν οι: 
* Αμπού Γκανέμ, αρμένιος πρίγκιπας, πρωτοσπαθάριος.
* Τορνίκ, πατρίκιος.
* Νικόλαος Τορνίκης.
* Λέων Τορνίκης. 
* Ιωάννης Τορνίκης, στρατηγός, ιερωμένος και άγιος της Γεωργιανής Ορθόδοξης Εκκλησίας.
* Βαρασβατζέ Τορνίκης, στρατηγός.
* Κοντολέων Τορνίκης, κατεπάνω της Ιταλίας.
* Λέων Τορνίκιος, στρατιωτικός, διεκδίκησε με επανάσταση τον Βυζαντινό θρόνο.
* Κοτέρτζης Τορνίκιος, στρατιωτικός.
* Γεώργιος Τορνίκιος, ιερωμένος και συγγραφέας.
* Δημήτριος Τορνίκης, λογοθέτης του δρόμου.
* Κωνσταντίνος Τορνίκιος, Έπαρχος της Κωνσταντινούπολης και λογοθέτης του Δρόμου.
* Ευθύμιος Τορνίκος, ιερέας, συγγραφέας και τέλος μητροπολίτης Παλαιών Πατρών.
* Ευθύμιος Τορνίκος, μητροπολίτης Νέων Πατρών.
* Κωνσταντίνος Δ. Τορνίκιος, μέγας πριμικήριος.
**άγνωστη κόρη του Κωνσταντίνου σύζυγος του Ιωάννη Παλαιολόγου.
* Ιωάννης Τορνίκιος, δούκας της Θεσσαλονίκης.
* Κωνσταντίνος Παλαιολόγος Τορνίκης, μεγάλος δρουγγάριος της βίγλης.
* Δημήτριος Τορνίκης Παλαιολόγος,  μεγάλος δρουγγάριος της βίγλης.
* Ισαάκιος Τορνίκης
* Ανδρόνικος Κομνηνός Δούκας Παλαιολόγος Τορνίκης, παρακοιμώμενος.
* Μιχαήλ Τορνίκης, μέγας κοντόσταυλος.

## Παραπομπές

## Πηγές
* Εγκυκλοπαίδεια Μείζονος Ελληνισμού, Τορνίκιοι (Τορνίκες, Συγγραφή : Στουραϊτης Ιωάννης  (25/7/2005).


Κατηγορία:Βυζαντινοί αρμενικής καταγωγής
Ταλαμόνε

Το **Ταλαμόνε** (ιταλικά: Talamone, ετρουσκικά: Tlamu, αρχαία ελληνικά: Τελαμών, λατινικα: Telamon) (απαντά και Τελαμόνε), είναι πόλη της Τοσκάνης, στην δυτική ακτή της κεντρικής Ιταλίας, και αποτελεί κοινότητα του δήμου του Ορμπετέλο, της επαρχίας του Γκροσέτο. Σύμφωνα με την παράδοση την πόλη Τελαμών ίδρυσε ο Τελαμώνας κατά την επιστροφή του μετά την Αργοναυτική εκστρατεία.

Το Ταλαμόνε προσεγγίζεται εύκολα μέσω της Via Aurelia, και απέχει περίπου 25 χιλιόμετρα από το Γκροσσέτο και 10 χιλιόμετρα από το Ορμπετέλο.  

## Γεωγραφία

Το χωριό βρίσκεται σε ένα βραχώδες ακρωτήριο στο νοτιότερο όριο του φυσικού πάρκου Maremma, σε κυρίαρχη θέση κατά την ακτή στο δρόμο για την πόλη Μόντε Αρτσεντάριο (Monte Argentario).   

Η περιοχή διακρίνεται για την παρουσία πανίδας χαρακτηριστικής της Μεσογείου, και για τις μεγάλες παραλίες με άμμο, κατάφυτες με πεύκα.  

## Ιστορία

Στην τοποθεσία υπήρχε αρχαία πόλη κατά την ετρουσκική περίοδο, η οποία και είδε την αποφασιστική μάχη του Τελαμώνα το 225 π.Χ. μεταξύ των Ρωμαίων και των Κελτικών ορδών που κατευθύνονταν στη Ρώμη.  

Το Ταλαμόνε ισοπεδώθηκε εκ θεμελίων από τον Σύλλα για την υποστήριξη των κατοίκων του στον Μάριο στην προσπάθειά του να βαδίσει εναντίον της Ρώμης μετά την επιστροφή του από την εξορία του στην Αφρική, το 87 π.Χ., όταν είχε αποβιβαστεί στο λιμάνι του Ταλαμόνε.   

Το Ταλαμόνε όπως και το Ορμπετέλο δεν άφησαν ιστορικά ίχνη μέχρι τον ύστερο Μεσαίωνα, και ομοίως πέρασαν στην κατοχή (μεταξύ άλλων) της οικογένειας Aldobrandeschi και της Δημοκρατίας της Σιένα, μέχρι το 1559 όταν η περιοχή παραχωρήθηκε στην Ισπανία και αποτέλεσε μέρος του Κράτους των  Πρεζίντι (Presidi).

Το λιμάνι της πόλης αποτέλεσε σταθμό κατά τη διάρκεια της αποστολής του Νέλσονα στην Αίγυπτο το 1798, ενώ και ο ίδιος ο Ναπολέων το αναφέρει ως "Tagliamon στην ακτή της Τοσκάνης". Το όνομα της πόλης είναι επίσης συνδεδεμένο με τον Τζουζέπε Γκαριμπάλντι και την Εκστρατεία των Χιλίων το 1860. Στον δρόμο προς τη Σικελία, σταμάτησε εκεί για να ανεφοδιαστεί σε νερό και όπλα.

## Κύρια αξιοθέατα

*Εκκλησία της Santa Maria Assunta 
*Εκκλησία της Madonna delle Grazie 
*Vivarelli Mausoleum (Παρεκκλήσι του κοιμητηρίου) 
*Τα τείχη της πόλης 
*Rocca (Βράχος) Aldobrandesca 
*Torre (Πύργος) di Capo d'Uomo 
*Torre delle Cannelle 
*Πύργος του Talamonaccio

## Κουλτούρα

Στα περίχωρα του Ταλαμόνε βρίσκεται η νοτιότερη είσοδος στο Φυσικό Πάρκο του Maremma, από όπου υπάρχουν μερικά εκπληκτικά φυσικά μονοπάτια.   

Η τοπική παραλία του Ταλαμόνε έχει γίνει πολύ δημοφιλής για το σπορ kitesurfing. 

Το 2008 ήταν ένα από τα μέρη γυρίσματος της ταινίας του Τζέιμς Μποντ *Quantum of Solace*.

## Πηγές
* Guerrini, Giuseppe (a cura di). *Torri e castelli della provincia di Grosseto* (Amministrazione Provinciale di Grosseto). Siena, Nuova Immagine Editrice, 1999.
* Mazzolai, Aldo. *Guida della Maremma. Percorsi tra arte e natura*. Firenze, Le Lettere, 1997.
* "Μεγάλη Ελληνική Εγκυκλοπαίδεια" τομ.ΚΒ΄ σελ.853.
* "Εγκυκλοπαίδεια Πάπυρος Larousse Britannica" τομ.57ος, σελ.50.

## Εξωτερικοί σύνδεσμοι
* Comune di Orbetello

Κατηγορία:Πόλεις της Τοσκάνης
Κατηγορία:Ετρούσκοι
Οικογένεια Κουρκούα

Η **Οικογένεια Κουρκούα (Γκουργκέν)** ήταν βυζαντινή οικογένεια αρμενικής ή γεωργιανής καταγωγής από τη Δόκεια (σημερινό Τοκάτ) του θέματος των Αρμενιακών, που ανέδειξε έναν Αυτοκράτορα των Ρωμαίων. Ένα από τα πρώτα μέλη της Οικογένειας που αναφέρεται σε πηγές, είναι ο Ιωάννης Κουρκούας που τον 10ο αιώνα κατέπνιξε την επανάσταση του Βαρτάν διοικητή της Άνω Αρμενίας.

Γνωστά μέλη της οικογένειας ήταν οι: 
* Ιωάννης Κουρκούας (9ος αι.), συνωμότησε εναντίον του Βασιλείου Α΄ του Μακεδόνος.
* Ιωάννης Κουρκούας (10ος αι.), στρατηγός της Ανατολής.
* Θεόφιλος Κουρκούας (10ος αι.), διοικητής της Χαλδαίας.
* Ιωάννης Α΄ Κουρκούας ο *Τσιμισκής*, στρατηγός και έπειτα Αυτοκράτορας (β. 969-976), ως σύζυγος της Θεοδώρας των Μακεδόνων, αδελφής του Ρωμανού Β΄.
* Ρωμανός Κουρκούας (10ος αι.), πρωτοσβεστάριος και δομέστικος.
* Ιωάννης Κουρκούας, μέγας δομέστικος.
* Θεόφιλος Κουρκούας, στρατηγός.
* Ρωμανός Κουρκούας, στρατηγός της Ανατολής.
* Ιωάννης Κουρκούας (11ος αι.), κατεπάνω της Ιταλίας.
* Ιωάννης Κουρκούας, μάγιστρος.
* Ρωμανός Κουρκούας, στρατιωτικός.
* Μιχαήλ Β΄ Κουρκούας (12ος αι.), πατριάρχης Κωνσταντινουπόλεως.

## Πηγές
* G. Schlumberger, *Ο Αυτοκράτωρ Ιωάννης Τσιμισκής και η Βυζαντινή εποποιία*, τόμος Α΄, εκδόσεις Βεργίνα.

Κουρκουα